Fåre
Fåre, mindre stationsby i Bøvling Sogn 14 km syd for Lemvig. Fåre er station på Lemvigbanen, Vemb-Lemvig-Thyborøn Jernbane (VLTJ), og byen har både forsamlingshus og genbrugsbutik.
I nærheden af stationen står Lediggangsstenen med tekst af Friedrich Schlegel. Stenen er opsat 1983 af Foreningen til Glæden over at Kornet gror der i en årrække har afholdt Valgborgsfest på Valborgsaften på pladsen foran stenen.